BJP ने दिल्ली CM पर आरोप लगाया, मनोज तिवारी ने VIDEO शेयर किया
Delhi CM Arvind Kejriwal National Anthem Controversy यह वीडियो दिल्ली से भाजपा सांसद मनोज तिवारी ने शेयर किया है। उन्होंने वीडियो शेयर कर लिखा जो राष्ट्रगान के लिए 52 सेकंड नहीं खड़ा हो सकता वो अरविंद केजरीवाल तिरंगे और राष्ट्र के लिए क्या खड़ा होगा।
भाजपा ने वीडियो शेयर करके दिल्ली के मुख्यमंत्री अरविंद केजरीवाल पर राष्ट्रगान के अपमान का आरोप लगाया है। भाजपा सांसद मनोज तिवारी वीडियो शेयर करके लिखा- जो राष्ट्रगान के लिए 52 सेकेंड नहीं खड़ा हो सकता वो अरविंद केजरीवाल तिरंगे और राष्ट्र के लिए क्या खड़ा होगा।
दरअसल, दिल्ली सरकार की तरफ से सोमवार को पर्यावरण दिवस पर एक प्रोग्राम आयोजित गया था। इसमें दिल्ली के CM अरविंद केजरीवाल भी पहुंचे थे। वीडियो में दिख रहा है कि प्रोग्राम में दिल्ली के मंत्री गोपाल राय भी शामिल हैं। ये दोनों मंच पर कुछ बातें करते दिख रहे हैं। तभी घोषणा होती है कि आप सभी राष्ट्रगान के लिए अपनी जगह पर खड़े हो जाएं। इसके बाद कुछ लोग खड़े भी हो जाते हैं।
तभी एनाउंसर कहती हैं कि CM केजरीवाल व्यस्तता के बीच समय निकालकर इस प्रोग्राम में शामिल हुए थे। इसलिए वे जाने की इजाजत चाहेंगे, लेकिन कार्यक्रम चलता रहेगा। आप अपने स्थान पर बने रहें। इसके बाद वीडियो में केजरीवाल मंच से जाते हुए दिखाई दे रहे हैं। केजरीवाल के जाने के बाद राष्ट्रगान शुरू हुआ।
भाजपा हुई हमलावर
दिल्ली भाजपा अध्यक्ष वीरेंद्र सचदेवा ने भी इस पर रिएक्शन दिया है। उन्होंने ट्वीट करते हुए लिखा- जो राष्ट्रगान तक भी ना रुक पाए वो कैसा देशभक्त? अरविंद ने खुद ही अपनी असलियत सबके सामने लाकर रख दी। दिल्ली BJP की तरफ से किए गए एक अन्य ट्वीट में कहा गया है ‘ये कैसी देशभक्ति है AAP केजरीवाल जी, जो राष्ट्रगान तक नहीं रुक सके।’
दिल्ली सरकारसे जुड़ी ये खबरें भी पढ़ें....
दिल्ली सरकार की सलाह पर काम करेंगे LG: सुप्रीम कोर्ट ने कहा- अफसरों पर सरकार का कंट्रोल ना हो तो वो जिम्मेदार नहीं रहेंगे
सुप्रीम कोर्ट ने 11 मई को फैसला दिया कि दिल्ली में सरकारी अफसरों पर चुनी हुई सरकार का ही कंट्रोल रहेगा। 5 जजों की संविधान पीठ ने एक राय से कहा- पब्लिक ऑर्डर, पुलिस और जमीन को छोड़कर उप-राज्यपाल बाकी सभी मामलों में दिल्ली सरकार की सलाह और सहयोग से ही काम करेंगे। पूरी खबर पढ़ें...
दिल्ली सरकार-LG में IAS के ट्रांसफर पर फिर ठनी: AAP का आरोप-उपराज्यपाल SC के फैसले को नहीं मान रहे
दिल्ली सरकार और LG के बीच की तकरार एक बार फिर सुप्रीम कोर्ट पहुंची है। दरअसल, 11 मई को सुप्रीम कोर्ट ने आदेश दिया था कि उपराज्यपाल को दिल्ली सरकार की सलाह पर काम करना है। यह आदेश आने के कुछ देर बाद CM अरविंद केजरीवाल ने सर्विस सेक्रेटरी आशीष मोरे को हटा दिया था। दिल्ली सरकार का आरोप है कि LG ने इस फैसले पर रोक लगा दी है। पूरी खबर पढ़ें...